Diari Oficial de la Generalitat Valenciana


Sumari del DOGV 8947, del 09-11-2020 (2020/9097)

RESOLUCIÓ de 29 d'octubre de 2020, que modifica la Resolució de 6 de novembre de 2018, del Rectorat de la Universitat de València, per la qual es convoquen proves selectives d'accés al grup C (subgrup C1), pel torn lliure, sector d'administració general, escala administrativa d'aquesta universitat, en execució de la Sentència 440/2020, del Jutjat Contenciós Administratiu número 10 de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9097


Data del document
:   29-10-2020

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 d'octubre de 2020, que modifica la Resolució de 6 de novembre de 2018, del Rectorat de la Universitat de València, per la qual es convoquen proves selectives d'accés al grup C (subgrup C1), pel torn lliure, sector d'administració general, escala administrativa d'aquesta universitat, en execució de la Sentència 440/2020, del Jutjat Contenciós Administratiu número 10 de València. [2020/9097]  
  
Es van interposar 6 recursos de reposició contra les bases de la convocatòria per la qual es convocaven proves selectives d'accés al grup C, subgrup C1, escala administrativa i en concret contra la valoració del treball desenvolupat en l'administració, apartat 2.a de la fase de concurs de l'annex I «Sistema selectiu».  
La Universitat de València va resoldre estimar parcialment els recursos presentats i com a conseqüència es va realitzar una correcció d'errades per la Resolució de 21 de febrer de 2019, publicada en el Boletín Oficial del Estado de 14 de març de 2019.  
La resolució del recurs de reposició va ser recorreguda davant la jurisdicció contenciosa administrativa, i el Jutjat número 10 Contenciós Administratiu de València, va dictar la Sentència 440/2020, que ha adquirit fermesa, i per la qual declara que la resolució del recurs de reposició hauria d'haver-se signat per l'òrgan competent, per no tenir una delegació expressa, sense que el jutge d'instància s'haja pronunciat sobre el contingut de la modificació realitzada per aquesta administració.  
Com a conseqüència d'aquesta sentència, la Resolució de 21 de febrer de 2019, de la Universitat de València, per la qual s'incorporava la modificació del sistema selectiu que s'havia estimat, ha quedat anul·lada i, per tant, es procedeix a dictar un nou acte administratiu publicant la modificació realitzada, el contingut de la qual és el següent:  
A l'annex I, Sistema selectiu, punt 2. Fase de concurs, on diu:  
  
Els mèrits que es valoraran seran els següents:  
a) Treball desenvolupat en l'administració. Es valorarà fins a un màxim de 32 punts el treball desenvolupat en qualsevol administració pública, en cossos o escales iguals o diferents al de les activitats funcionals dels llocs de treball convocats, amb qualsevol tipus de relació jurídica (administrativa o laboral), a raó de:  
· 0,30 punts per mes complet de serveis prestats en llocs de treball de la Universitat de València de la mateixa escala dels llocs de treball convocats.  
· 0,15 punts per mes complet de serveis prestats en llocs de treball diferents dels de l'apartat anterior i desenvolupats en la Universitat de València.  
· 0,075 punts per mes complet de serveis prestats en qualsevol lloc de treball desenvolupat en qualsevol universitat pública.  
· 0,0375 punts per mes complet de serveis prestats en qualsevol lloc de treball desenvolupat en qualsevol altra Administració Pública.  
  
Ha de dir:  
Els mèrits que es valoraran seran els següents:  
a) Treball desenvolupat en l'administració. Es valorarà fins a un màxim de 32 punts el treball desenvolupat en qualsevol administració pública, en cossos o escales iguals o diferents al de les activitats funcionals dels llocs de treball convocats, amb qualsevol tipus de relació jurídica (administrativa o laboral), a raó de:  
· 0,30 punts per mes complet de serveis prestats en l'escala administrativa, del sector d'administració general, de la Universitat de València o en les escales equivalents de les universitats públiques.  
· 0,25 punts per mes complet de serveis prestats en cossos o escales anàlegs a l'escala administrativa, d'administració general, en administracions públiques diferents a les universitats.  
· 0,15 punts per mes complet de serveis prestats en escales diferents a la convocada, a la Universitat de València, en altres universitats públiques o altres administracions públiques.  
  
València 29 d'octubre de 2020. La rectora, p. d. (DOGV 27.06.2019), el gerent: Juan Vicente Climent Espí.